stanford-oval/wikipedia huggingface dataset:
โรนัลด์ เดลา โรซา
ชีวิตในวัยเด็กและการศึกษา

เดลา โรซา เกิดวันที่ 21 มกราคม ค.ศ. 1962 ที่บารังไกย์บาโต ซานตาครูซ จังหวัดตีโมกดาเบา โดยเป็นบุตรของเซอร์เตโอโดโร ดีอามาตอน เดลา โรซา และอานีเซีย ครุสเปโร มาลาพอน ครอบครัวของเขา "ค่อนข้างจน" เพราะพ่อของเขามีรายได้น้อยในการทำงานเป็นคนขับรถสามล้อ ครั้นเดลา โรซา เข้าสู่วัยหนุ่มก็ทำงานเป็นคนขนของในตลาดปลา และกระเป๋ารถโดยสารประจำทาง รวมถึงรับทำการบ้านให้เพื่อนร่วมชั้นเพื่อแลกกับอาหารมื้อเที่ยง นอกจากนี้ เขาใช้เวลาเดิน 8 กิโลเมตรทุกวันจากโรงเรียนถึงบ้าน
เดลา โรซา เข้ารับการศึกษาที่โรงเรียนประถมศึกษาบาโตและสตา, โรงเรียนมัธยมแห่งชาติครูซ ก่อนที่จะเข้าศึกษาในมหาวิทยาลัยรัฐมินดาเนา (MSU) เพื่อศึกษาหลักสูตรวิทยาศาสตรบัณฑิตสาขาการบริหารรัฐกิจ ในปี ค.ศ. 1982 เขาออกจากมหาวิทยาลัยรัฐมินดาเนา เพื่อเข้าศึกษาต่อที่โรงเรียนนายร้อยฟิลิปปินส์ (PMA) และสำเร็จการศึกษาในปี ค.ศ. 1986 ในฐานะส่วนหนึ่งของชั้นซีนักตารา จากนั้นเขาก็ได้รับคุณวุฒิรัฐประศาสนศาตรมหาบัณฑิตในปี ค.ศ. 1998 และปรัชญาดุษฎีบัณฑิตในสาขาการบริหารการพัฒนาในปี ค.ศ. 2006 จากมหาวิทยาลัยเซาท์อีสเทิร์นฟิลิปปินส์ในดาเบา
เดลา โรซา สำเร็จหลักสูตรหน่วยลาดตระเวนเสือป่า, เจ้าหน้าที่ข่าวกรองตำรวจชั้นสูง, เจ้าพนักงานตรวจสอบการเงินการบัญชีของเจ้าหน้าที่ตำรวจ และหลักสูตรเจ้าหน้าที่ความปลอดภัยของตำรวจ เขายังได้เข้าร่วมหลักสูตรการฝึกอบรมของเอฟบีไอ อะคาเดมี และโรงเรียนเรนเจอร์กองทัพบกสหรัฐในสหรัฐ รวมถึงหลักสูตรอาจารย์ผู้สอนตำรวจอากาศโดยตำรวจสหพันธรัฐออสเตรเลีย
เดลา โรซา มีชื่อเล่นคือ "บาโต" ระหว่างการมอบหมายครั้งแรกในดาเบา เมื่อนักศึกษาชั้นปีท้าย ๆ ของโรงเรียนเปรียบเทียบร่างกายของเขากับก้อนหิน
อาชีพตำรวจ > ช่วงต้นอาชีพ (ค.ศ. 1986–2012)

เดลา โรซา เข้าร่วมกองกำลังตำรวจในปี ค.ศ. 1986 ในฐานะผู้หมวดของกองกำลังตำรวจฟิลิปปินส์ ที่ตอนนี้ยุบหน่วยแล้ว ในดาเบา ส่วนในปี ค.ศ. 1992 เขาได้รับมอบหมายให้เป็นสารวัตรใหญ่และทำงานเป็นหนึ่งในพนักงานที่สำนักงานตำรวจภูมิภาค (PRO)-ดาเบา และในปี ค.ศ. 1997 เขาได้รับมอบหมายให้เป็นผู้อำนวยการตำรวจภูธรของจังหวัดลัมบักนางโคมโปสเตลา สำหรับในปี ค.ศ. 1999 เขาได้รับมอบหมายให้ทำงานในตำแหน่งผู้อำนวยการตำรวจของกรมตำรวจแห่งชาติฟิลิปปินส์ (PNP) ที่แคมป์เคลมในเกซอนซิตี ครั้นในปี ค.ศ. 2001 เขากลับมาทำงานที่สำนักงานตำรวจภูมิภาค-ดาเบา ยังคงดำรงตำแหน่งรองหัวหน้าสำนักงานบุคลากรภูมิภาค กองทรัพยากรบุคคลและการพัฒนาของเขตที่ 11 แล้วในปี ค.ศ. 2003 เขาได้รับการเลื่อนตำแหน่งเป็นผู้กำกับการตำรวจและได้รับมอบหมายสู่แคมป์คาติติปันในดาเบา จากนั้นเขาก็ย้ายไปเป็นผู้อำนวยการฝ่ายทรัพยากรบุคคลและการพัฒนาในฐานะหัวหน้าหน่วยฝึกอบรม กระทั่งในปี ค.ศ. 2005 เขาได้รับมอบหมายให้เป็นนายตำรวจเขตเมืองดาเบา (DCPO) หลังจากนั้นแปดเดือน เขาย้ายกลับไปที่สำนักงานตำรวจภูมิภาค-ดาเบา และได้รับการเลื่อนตำแหน่งเป็นหัวหน้าหน่วยสืบราชการลับและสืบสวนภูมิภาค (RIID) ส่วนในปี ค.ศ. 2007 เขาได้เป็นผู้อำนวยการสำนักงานตำรวจภูธรจังหวัดลัมบักนางโคมโปสเตลา (CVPPO) ในฐานะผู้กำกับการ ต่อมา ในปี ค.ศ. 2008 เขาได้รับการเลื่อนตำแหน่งเป็นผู้กำกับอาวุโส และในปี ค.ศ. 2009 เขาย้ายไปอยู่ที่จังหวัดตีโมกดาเบาซึ่งทำหน้าที่เป็นผู้อำนวยการสำนักงานตำรวจภูธรจังหวัดตีโมกดาเบา (DSPPO) ส่วนในปี ค.ศ. 2011 เขาเป็นหัวหน้าส่วนภูมิภาคของแผนกโลจิสติกส์และพัฒนางานวิจัย (RL-RDD) ในสำนักงานตำรวจภูมิภาค-ดาเบา กระทั่งปี ค.ศ. 2012 เขาได้รับมอบหมายสู่นครดาเบา ในฐานะผู้อำนวยการคนใหม่ของสำนักงานตำรวจนครดาเบา
อาชีพตำรวจ > หัวหน้าตำรวจนครดาเบา (ค.ศ. 2012–2013)

เดลา โรซา เคยดำรงตำแหน่งหัวหน้าสำนักงานตำรวจนครดาเบาตั้งแต่เดือนมกราคม ค.ศ. 2012 ถึงเดือนตุลาคม ค.ศ. 2013 ภายใต้นายกเทศมนตรีซารา ดูแตร์เต (ในสำนักงาน: 30 มิถุนายน ค.ศ. 2010 – 30 มิถุนายน ค.ศ. 2013) และโรดรีโก ดูแตร์เต (ในสำนักงาน: 30 มิถุนายน ค.ศ. 2013 – 30 มิถุนายน ค.ศ. 2016) ในปี ค.ศ. 2012 เขาเป็นผู้นำการปราบปรามองค์การการโจรกรรมรถยนต์ถูกกล่าวหาว่าริเริ่มโครงการโดยไรอัน "บักติน" ยู ส่วนในเดือนกรกฎาคม ค.ศ. 2013 เขาเป็นหัวหน้าช่วยชีวิตที่ประสบความสำเร็จของนักธุรกิจหญิงชาวฟิลิปปินส์-จีน ที่ชื่อแซลลี ชัว นอกจากนี้เขายังเป็นผู้กำกับแผนยุทธการโอแปลนโตคัง (Oplan Tokhang เป็นคำผสมภาษาเซบัวโน จากคำว่า tuktok ที่หมายถึงเคาะ และ hangyo ที่หมายถึงเกลี้ยกล่อม) ซึ่งเป็นการรณรงค์ต่อต้านสารเสพติดผิดกฎหมาย ที่ตำรวจเคาะประตูของผู้ใช้สารเสพติดและผู้จัดจำหน่ายที่ต้องสงสัย และชักจูงให้ยุติกิจกรรมผิดกฎหมาย; และโอแปลนปักกัง (Oplan Pakgang เป็นคำผสมภาษาเซบัวโน จากคำว่า “Pitulon ang Kabatan-onan sa Gang” ที่หมายถึง “การฝึกวินัยเยาวชนในแก๊ง”) ที่ตำรวจให้คำปราศรัยและการอภิปราย เพื่อให้เยาวชนของนครดาเบาหมดกำลังใจในการเข้าร่วมแก๊งอาชญากรและกิจกรรมที่ผิดกฎหมายอื่น ๆ
อาชีพตำรวจ > แคมป์เคลม (ค.ศ. 2013–2016)

หลังจากทำหน้าที่เป็นหัวหน้าตำรวจนครดาเบา เดลา โรซา ได้รับมอบหมายให้ทำงานที่สำนักงานใหญ่ของกรมตำรวจแห่งชาติฟิลิปปินส์ในแคมป์เคลม ที่ซึ่งเขาทำงานให้กับกลุ่มข่าวกรองของกรมตำรวจแห่งชาติฟิลิปปินส์ตั้งแต่เดือนตุลาคม ค.ศ. 2013 ถึงธันวาคม ค.ศ. 2014
ส่วนในปี ค.ศ. 2015 เดลา โรซา ได้เป็นสมาชิกของคณะกรรมการสอบสวนการปะทะที่มามาซาปาโน เหตุการณ์ดังกล่าวอ้างถึงหน่วยปฏิบัติการพิเศษที่เสียชีวิต 44 ราย, สมาชิกอิสลามโมโร 17 ราย และพลเรือนห้าคนในขณะที่ตำรวจกำลังปฏิบัติภารกิจในการจับกุมซูลกิฟลี อับด์เฮอร์ ซึ่งเป็นผู้ก่อการร้ายนานาชาติ ที่มีนามแฝงว่ามาร์วัน
เดลา โรซา ยังดำรงตำแหน่งผู้บริหารระดับสูงของคณะกรรมการทรัพยากรมนุษย์และการพัฒนาหลักคำสอน (HRDD)
โดยไม่กี่วันก่อนการเลือกตั้งทั่วไปในฟิลิปปินส์ เมื่อวันที่ 9 พฤษภาคม ค.ศ. 2016 เดลา โรซา ได้พ้นข้อหาตามที่ผู้บัญชาการกองพลของกำลังสนับสนุนผู้เตรียมพร้อม (RSSF) ของกรมตำรวจแห่งชาติฟิลิปปินส์เปิดเผย เนื่องจากถูกกล่าวหาว่าโพสต์เฟซบุ๊กของเขาได้รับการสนับสนุนจากผู้สมัครประธานาธิบดีโรดรีโก ดูแตร์เต โดยสเตตัสเฟซบุ๊กเมื่อวันที่ 1 พฤษภาคม ค.ศ. 2016 ได้เกิดเป็นปรากฏการณ์ไวรอล ด้วยข้อความ :
ผมเป็นผู้บัญชาการกองพลของกำลังสนับสนุนผู้เตรียมพร้อม ของกรมตำรวจแห่งชาติฟิลิปปินส์ ประกอบด้วย 8 กองพัน บุคลากรประมาณ 5,000 คนในแคมป์เคลม Kayong mga mangdadaya at mangliligalig ngayong ("คนที่จะโกงและก่อการร้ายใน") การเลือกตั้งวันที่ 9 พฤษภาคม humanda na kayo ("จะถูกเตือน") ! เราจะบดขยี้คุณ !!!
ส่วนโพสต์เฟซบุ๊กอีกรายการในวันที่ 26 เมษายน ค.ศ. 2016 เขียนว่า :
ถึงเวลาแล้วสำหรับแบทแมนปะทะเอมีลีโอ อากีนัลโด ใครจะชนะ ? ซูเปอร์ฮีโรในเรื่องแต่งหรือฮีโรฟิลิปปินส์ของจริง ?
ระหว่างการชิงชัยฟิลิปปินส์ ค.ศ. 2016 – สาขาลูซอน ซึ่งเป็นการดีเบตประธานาธิบดีครั้งที่สามและครั้งสุดท้าย ดูแตร์เตกล่าวว่าผู้ให้การรณรงค์หาเสียงหลักของเขาคือเอมีลีโอ อากีนัลโด ในขณะที่ผู้ถือมาตรฐานพรรคเสรีนิยมอย่างมาร์ รอกซัส อ้างคำพูดของแบทแมน อย่างไรก็ตาม ผู้บังคับบัญชาของเดลา โรซา ในเวลานั้น คือรองอธิบดีดานีโล คอนสตันตีโน ซึ่งเป็นรองหัวหน้ากรมตำรวจแห่งชาติฟิลิปปินส์สำหรับการดำเนินงาน ไม่ยอมรับว่าโพสต์เฟซบุ๊กของเดลา โรซา เป็นเหตุผลหลักที่ทำให้เขาพ้นข้อหา ตามที่รองอธิบดีคอนสตันตีโนระบุไว้ หัวหน้าผู้กำกับเดลา โรซา ได้พ้นข้อหาจากกำลังสนับสนุนผู้เตรียมพร้อม (RSSF) ดังนั้น เขาสามารถมุ่งความสนใจไปที่ความรับผิดชอบของเขาในฐานะเจ้าหน้าที่บริหารของคณะกรรมการทรัพยากรมนุษย์และการพัฒนาหลักคำสอน (HRDD) ของกรมตำรวจแห่งชาติฟิลิปปินส์ กระนั้น คอนสตันตีโนกล่าวว่าฝ่ายกิจการภายใน กรมตำรวจแห่งชาติฟิลิปปินส์ จะตรวจสอบโพสต์เฟซบุ๊กของเดลา โรซา สำหรับความรับผิดชอบในการบริหารที่เป็นไปได้ ในฐานะที่เจ้าหน้าที่ตำรวจแห่งชาติฟิลิปปินส์ต้องเป็นกลางและไม่สนใจการเมืองในระหว่างการเลือกตั้ง
อาชีพตำรวจ > อธิบดีกรมตำรวจแห่งชาติฟิลิปปินส์ (ค.ศ. 2016–2018)

เดลา โรซา ได้รับการคัดเลือกจากประธานาธิบดีโรดรีโก ดูแตร์เต ให้เป็นอธิบดีกรมตำรวจแห่งชาติฟิลิปปินส์คนใหม่เมื่อวันที่ 19 พฤษภาคม ค.ศ. 2016 ส่วนวันที่ 1 กรกฎาคม ค.ศ. 2016 เขาได้ทำการสาบานอย่างเป็นทางการในการรับตำแหน่งอธิบดีกรมตำรวจแห่งชาติฟิลิปินส์คนที่ 21 ในขณะที่ได้รับการเลื่อนตำแหน่งเป็นอธิบดี ซึ่งเป็นตำแหน่งสูงสุดของกรม ครั้นในเดือนตุลาคม ค.ศ. 2017 เดลา โรซา กล่าวหาว่ารองประธานาธิบดีเลนี โรเบรโด มีความทะเยอทะยานทางการเมืองที่จะเป็นประธานาธิบดีแม้จะยังคงทำงานในงานปัจจุบันของเธออยู่ หลังจากนั้นไม่กี่วัน เขาบอกใบ้ว่าเขาอาจจะเสนอตัวเองเข้าชิงตำแหน่งประธานาธิบดีในปี ค.ศ. 2022 และจะได้รับค่าตอบแทนเพิ่มขึ้นเป็นสองเท่าของเจ้าหน้าที่ตำรวจเมื่อได้รับการเลือกตั้ง เขาได้เกษียณอายุในวันที่ 21 มกราคมเนื่องจากการเกษียณอายุที่บังคับเมื่ออายุ 56 ปี แต่ระยะเวลาของเขาได้รับการยืดออกไปเป็นเวลา 3 เดือนจนถึงวันที่ 21 เมษายน ค.ศ. 2018
อาชีพตำรวจ > อธิบดีแห่งสำนักราชทัณฑ์ (ค.ศ. 2018–ปัจจุบัน)

เมื่อวันที่ 30 เมษายน ค.ศ. 2018 เดลา โรซา ได้รับการแต่งตั้งให้เป็นอธิบดีแห่งสำนักราชทัณฑ์ ซึ่งเอกสารการแต่งตั้งได้รับการเผยแพร่ต่อสาธารณชนเมื่อวันที่ 3 พฤษภาคม
ชีวิตส่วนตัว

เดลา โรซา สมรสกับแนนซี จอห์นสัน โกมันดันเต (เธอเกิดวันที่ 28 มกราคม ค.ศ. 1962) ตั้งแต่ปี ค.ศ. 1989 พวกเขามีลูกด้วยกันสามคน ระหว่างงานแต่งงานของเขา โรดรีโก ดูแตร์เต ซึ่งเป็นนายกเทศมนตรีนครดาเบาในขณะนั้น ได้เข้าประจำที่ในฐานะเป็นหนึ่งในผู้อุปถัมภ์หลัก โดยที่ดูแตร์เต และเดลา โรซ รู้จักกันมาตั้งแต่ปี ค.ศ. 1986 ซึ่งเขาได้อธิบายถึงดูแตร์เตในฐานะ "อิทธิพลที่ยิ่งใหญ่ที่สุด" ในอาชีพการงานของเขา
ในเดือนพฤษภาคม ค.ศ. 2017 ร็อค ซึ่งเป็นบุตรชายเพียงคนเดียวของเดลา โรซา ได้เข้าโรงเรียนตำรวจแห่งชาติฟิลิปปินส์ในฐานะนักเรียนนายร้อย
เมื่อวันที่ 19 มิถุนายน ค.ศ. 2017 เดลา โรซา ได้เป็นแขกผู้มีเกียรติและเป็นโฆษกในการเฉลิมฉลองครบรอบปีที่ 156 ของโฮเซ รีซัล เขาอ้างว่า เขามีส่วนเกี่ยวข้องกับวีรบุรุษของชาติ ผ่านบรรพบุรุษที่ชื่ออิเนส เดลา โรซา
เดลา โรซา เป็นชาวคาทอลิก ในการให้สัมภาษณ์ทางวิทยุเมื่อเดือนมิถุนายน ค.ศ. 2016 ที่ดีซีเอ็มเอ็ม เดลา โรซา กล่าวว่าเขามักจะไปสารภาพบาปเพื่อขอให้อภัยหลังจากที่เขาได้สังหารอาชญากร โดยประกาศว่าเขา "ไม่ใช่ฆาตกรเลือดเย็น"
ตั้งแต่เขาได้เป็นอธิบดีกรมตำรวจแห่งชาติฟิลิปปินส์ เขาได้ปรากฏตัวหรือรับเชิญในรายการทีวีหลายรายการ ซึ่งโดดเด่นที่สุดในอิตส์โชว์ไทม์ ตอนตราบาฮูลา ที่เป็นรายการวาไรตีโชว์ตอนเที่ยงของเอบีเอส-ซีบีเอ็น และซันเดย์ปินาซายา ซึ่งเป็นรายการวาไรตีอาทิตย์ของจีเอ็มเอ ที่เขาได้พบกับรอดนีย์ "ดูกอง" จูแตร์เต ซึ่งเป็นนักแสดงตลกล้อเลียนประธานาธิบดีโรดรีโก ดูแตร์เต ที่สวมบทโดยโฮเซ มานาโล
เดลา โรซา เป็นแฟนเก่าแก่ของบารังไกย์ยีเนบราซานมิเกล ซึ่งเป็นทีมบาสเกตบอลพีบีเอ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ โรนัลด์ เดลา โรซา
ประธานาธิบดีโรดรีโก ดูแตร์เต พบปะกับ อธิบดีกรมตำรวจแห่งชาติฟิลิปปินส์โรนัลด์ เดลา โรซา ในทำเนียบมาลากาญัน เมื่อเดือนสิงหาคม ค.ศ. 2016
ยูกิโอ ZEXAL

| --- | --- |
ยูกิโอ ZEXAL
遊☆戯☆王 ZEXAL
ชื่อภาษาอังกฤษ: Yu-Gi-Oh! Zexal
แนว: แอ็คชั่น, ผจญภัย, ตลกแฟนตาซี
มังงะ
เขียนโดย: ชิน โยชิดะ
วาดภาพโดย: นาโอโตะ มิยาชิ
สำนักพิมพ์: ชูเอฉะ
นิตยสาร: วี-จัมพ์
กลุ่มเป้าหมาย: โชเน็น
วางจำหน่ายตั้งแต่: 18 ธันวาคม ค.ศ. 2010 – ปัจจุบัน
จำนวนเล่ม: 1
อนิเมะโทรทัศน์
กำกับโดย: ซาโตชิ คุวาฮาระ
เขียนบทโดย: ชิน โยชิตะ
สตูดิโอ: สตูดิโอแกลลอป
เครือข่าย: ทีวีโตเกียว
ฉาย:  11 เมษายน ค.ศ. 2011  –  25 กันยายน ค.ศ. 2012
ตอน: 73 ตอน (รายชื่อตอน)
อนิเมะโทรทัศน์
ยูกิโอ ZEXAL II
กำกับโดย: ซาโตชิ คุวาฮาระ
เขียนบทโดย: ชิน โยชิตะ
สตูดิโอ: สตูดิโอแกลลอป
เครือข่าย: ทีวีโตเกียว
ฉาย:  7 ตุลาคม ค.ศ. 2012  –  23 มีนาคม ค.ศ. 2014
ตอน: 73 ตอน (รายชื่อตอน)
ยูกิโอ ZEXAL (ญี่ปุ่น: 遊☆戯☆王 ZEXAL (ゼアル); โรมาจิ: Yūgiō Zearu; อังกฤษ: Yu-Gi-Oh! Zexal; ทับศัพท์: ยูกิโอ เซอัล) เป็นภาพยนตร์อนิเมะในญี่ปุ่นและเป็นซีรีส์ยูกิโอลำดับที่ 5 และซีรีส์ชุดที่ 4 ของ ยูกิโอ ออกปรากฏครั้งแรกในรูปแบบมังงะทางนิตยสาร V-Jump เมื่อวันที่ 18 ธันวาคม พ.ศ. 2553 อย่างต่อเนื่อง และถูกนำเป็นภาพยนตร์อนิเมะ โดยออกอากาศทางสถานีโทรทัศน์ทีวี โตเกียวทุกวันจันทร์เวลา 19:30 - 20:00 น. ออกอากาศเมื่อวันที่ 11 เมษายน พ.ศ. 2554 ถึงวันที่ 25 กันยายน ค.ศ. 2012 ต่อมาได้ย้ายวันและเวลาออกอากาศเป็นทุกวันอาทิตย์เวลา 17:30 - 18:00 น. และใช้ชื่อใหม่ว่า ยูกิโอ ZEXAL II (ญี่ปุ่น: 遊☆戯☆王 ZEXAL (ゼアル) Ⅱ; โรมาจิ: Yūgiō Zearu Sekando) ออกอากาศเมื่อวันที่ 7 ตุลาคม ค.ศ. 2012
เนื้อเรื่องย่อ

เรื่องราวของเด็กหนุ่มชื่อว่า สึคุโมะ ยูมะ เขามีความมุ่งมั่นที่จะเป็นดูเอลลิสต์ให้ได้ แต่ด้วยความบ้าบิ่นในตัวเขา จึงมักจะสร้างเรื่องวุ่นวายให้กับทางโรงเรียนเสมอๆ แต่แล้วเหตุการณ์ที่ไม่คาดคิดก็เกิดขึ้นเมื่อ เรียวมะเพื่อนในโรงเรียนมาท้าให้ยูมะสู้ตัวต่อตัวกับเขาระหว่างการต่อสู้นั้นเอง วิญญาณลึกลับที่เรียกตนเองว่าแอสทรัลได้ปรากฏตัวขึ้นและช่วยให้เขาชนะ แอสทรัลได้อธิบายให้ยูมะฟังว่าเขากำลังค้นหาความทรงจำที่หายไปของเขาซึ่งได้เปลี่ยนเป็นการ์ดมอนสเตอร์ทั้ง 99 ใบ ซึ่งกระจายไปทั่วโลก ด้วยเหตุนี้เองยูมะจึงช่วยเหลือเขาในการตามหาการ์ดเหล่านั้นและแถมยังเป็นการเพิ่มพูนประสบการณ์ในการดูเอลให้กับตัวเขาด้วย การเดินทางจึงเริ่มต้น
ตัวละครหลัก

สึคุโมะ ยูมะ (Tsukumo Yuma)
นักเรียนชั้น ม.1 อายุ 13 ปี มีนิสัยกระตือรือร้นและชอบท้าทายในสิ่งที่ตนไม่เคยทำแต่ล้มเหลวทุกครั้ง มีกุญแจจักรพรรดิที่ได้รับจากคุณพ่อของเขา ชื่นชอบการดูเอลจนทำให้มีความฝันที่จะเป็นดูเอลแชมเปี้ยน อย่างไรก็ตามยูมะได้เปิดประตูด้วยกุญแจจักรพรรดิในความฝันของเขาได้เจอกับอุปสรรคต่างๆ และมีการ์ด No. ประจำตัวอยู่เพื่อให้หาควาทรงจำของแอสทรัล ปัจจุบันได้เข้าร่วมเวิร์ล ดูเอล คาร์นิวัล คำพูดประจำตัวคือ "พุ่งทะยานไปเลย ตัวฉัน"
แอสทรัล (Astral)
มนุษย์จากโลกแอสทรัล คู่หูของยูมะทำหน้าที่ช่วยในการวิเคราะห์คู่ต่อสู้ในการดูเอล แต่เดิมเป็นดูเอลลิสต์ในอดีตแต่ด้วยเหตุการณ์บางอย่างทำให้เขาต้องกลายเป็นสภาพวิญญาณ และทำให้เขาต้องการตามหาการ์ด No. ทั้ง 100 ใบเพื่อให้ความทรงจำของเขากลับมาอย่างไรก็ตามเมื่อสะสมการ์ด No. ทำให้เกิดมีพบความทรงจำบางส่วนของแอสทรัลอย่างไรก็ตามแอสทรัลมีจุดอ่อนคือเมื่อการ์ด No. ถูกแย่งชิงไปทำให้สูญเสียสภาพร่างกายด้วย
ตัวละครหลัก > ครอบครัวทรอน

หัวหน้าทรอนแฟมิลี่ ชื่อจริงคือ ไบรอน อาร์คไลท์ ทำงานร่วมกับดร.เฟคเกอร์ เป็นคนแนะนำคาซุมะให้เฟคเกอร์ หลังจากนั้นถูกใช้เป็นเครื่องสังเวยแล้วกลายมาเป็นทรอน ต้องการแก้แค้นดร.เฟคเกอร์ แพ้ยูมะในเวิร์ล ดูเอล คาร์นิวัล รอบไฟนอล
การ์ด > นัมเบอร์ส

นัมเบอร์ส เป็นการ์ดเอ็กซีดมอนสเตอร์มีจำนวนทั้งหมด 99 ใบด้วยกัน ซึ่งนัมเบอร์สต้องทำลายด้วยนัมเบอร์สเท่านั้น โดยเป็นการ์ดที่มีชิ้นส่วนความทรงจำของแอสทรัล แต่อย่างไรก็ตามการ์ดนัมเบอร์สตกเป็นของคนอื่นทำให้มีผลข้างเคียงของการได้ครอบครองการ์ดนัมเบอร์สในแต่ละใบและเลขของการ์ดต่างๆไว้ด้วยยกเว้นผู้ครอบครองกุญแจจักรพรรดิที่ไม่มีผลข้างเคียง
การ์ด > โอเวอร์ฮันเดร็ดนัมเบอร์ส

เป็นนัมเบอร์สของโลกที่มีชื่อว่าบาเรียนโดยมีจักพรรดิ์ทั้ง 7 ครอบครอง โดยมีการ์ดอยู่ 7 ใบมี No. 101 ถึง 107
แหล่งข้อมูลอื่น

เว็บไซต์อย่างเป็นทางการของ TV Tokyo
รางวัลภาพยนตร์แห่งชาติ สุพรรณหงส์ ครั้งที่ 21

| รางวัลภาพยนตร์แห่งชาติ สุพรรณหงส์ ครั้งที่ 21 th |
| --- | --- |
โปสเตอร์รางวัลภาพยนตร์แห่งชาติ สุพรรณหงส์ ครั้งที่ 21
วันที่: 29 เมษายน 2555
สถานที่: โรงภาพยนตร์สยามภาวลัย พารากอนซีนีเพล็กซ์ สยามพารากอน กรุงเทพมหานคร, ประเทศไทย
เหตุการณ์สำคัญ
ภาพยนตร์ยอดเยี่ยม: ลัดดาแลนด์
ได้รางวัลมากที่สุด: ลัดดาแลนด์ (6)
เข้าชิงมากที่สุด: ลัดดาแลนด์ (14)
 ← 20  รางวัลสุพรรณหงส์  22 → 
รางวัลภาพยนตร์แห่งชาติ สุพรรณหงส์ ครั้งที่ 21 ประจำปี พ.ศ. 2554 จัดโดยสมาคมสมาพันธ์ภาพยนตร์แห่งชาติ  ในวันอาทิตย์ที่ 29 เมษายน พ.ศ. 2555 ณ  โรงภาพยนตร์สยามภาวลัย พารากอนซีนีเพล็กซ์ สยามพารากอน กรุงเทพมหานคร โดยจัดในแนวคิด "มหัศจรรย์หนังไทย " มีการมอบรางวัลทั้งหมด 16 รางวัล ในงานยังมีการมอบรางวัลสุพรรณหงส์เกียรติยศ ให้แก่ อดุลย์ ดุลยรัตน์
เป็นเอก รัตนเรือง ผู้ชนะรางวัลผู้กำกับยอดเยี่ยม
นพชัย ชัยนาม ผู้ชนะรางวัลนักแสดงนำชายยอดเยี่ยม
สรุปผลรางวัล

ภาพยนตร์ที่ผ่านการคัดเลือกให้เข้าชิงรางวัล จำแนกตามสาขาทั้ง 18 เรื่อง มีดังนี้:
| สาขารางวัลที่เข้ารอบชิง | ภาพยนตร์ที่เข้ารอบ |
| --- | --- |
14: ลัดดาแลนด์
12: ฝนตกขึ้นฟ้า
8: พุ่มพวง
7: 30 กำลังแจ๋ว
7: อุโมงค์ผาเมือง
5: ศพไม่เงียบ
5: คนโขน
3: หมาแก่ อันตราย
3: ปัญญา เรณู
3: ซักซี้ด ห่วยขั้นเทพ
3: ท็อป ซีเคร็ต วัยรุ่นพันล้าน
2: ก้านคอกัด
1: ศพเด็ก 2002
1: ขอบคุณที่รักกัน
1: ไฮโซ
1: 30+ โสด On Sale
1: ส.ค.ส. สวีทตี้
1: รักจัดหนัก

รายชื่อภาพยนตร์ไทยที่ได้รับรางวัล
| จำนวนรางวัลที่ได้รับ | ภาพยนตร์ที่ชนะ |
| --- | --- |
6: ลัดดาแลนด์
4: ฝนตกขึ้นฟ้า
2: อุโมงค์ผาเมือง
1: พุ่มพวง
1: 30 กำลังแจ๋ว
1: ศพไม่เงียบ
1: คนโขน
รางวัลภาพยนตร์แห่งชาติ สุพรรณหงส์ ครั้งที่ 23

| รางวัลภาพยนตร์แห่งชาติ สุพรรณหงส์ ครั้งที่ 23 th |
| --- | --- |
โปสเตอร์รางวัลภาพยนตร์แห่งชาติ สุพรรณหงส์ ครั้งที่ 23
วันที่: 23 กุมภาพันธ์ 2557
สถานที่: ศูนย์ประชุมและแสดงสินค้าพัทยา ภายในบริเวณกลุ่มอาคารรอยัลคลิฟ เมืองพัทยา จังหวัด ชลบุรี, ประเทศไทย
เหตุการณ์สำคัญ
ภาพยนตร์ยอดเยี่ยม: ตั้งวง
ได้รางวัลมากที่สุด: ตั้งวง Mary is happy, Mary is happy (4)
เข้าชิงมากที่สุด: พี่มากพระโขนง (13)
 ← 22  รางวัลสุพรรณหงส์  24 → 
รางวัลภาพยนตร์แห่งชาติ สุพรรณหงส์ ครั้งที่ 23 ประจำปี พ.ศ. 2556 จัดโดยสมาพันธ์สมาคมภาพยนตร์แห่งชาติ โดยมีการประกาศชื่อผู้เข้ารอบสุดท้ายของแต่ละสาขาเมื่อวันที่ 3 กุมภาพันธ์ พ.ศ. 2557 ณ ลานอินฟินิซิตี้ฮอลล์ พารากอนซีนีเพล็กซ์ ศูนย์การค้าสยามพารากอน และจัดพิธีประกาศผลรางวัล ในวันอาทิตย์ที่ 23 กุมภาพันธ์ พ.ศ. 2557 ณ ศูนย์ประชุมและแสดงสินค้าพัทยา ภายในบริเวณกลุ่มอาคารรอยัลคลิฟ เมืองพัทยา จังหวัดชลบุรี นับเป็นการจัดงานประกาศผลรางวัลนอกเขตกรุงเทพมหานครเป็นครั้งที่สี่ และเป็นครั้งที่สองที่สมาพันธ์ฯ เลือกเมืองพัทยาเป็นสถานที่ในการประกาศผลรางวัล
ในการจัดงานครั้งนี้ สมาพันธ์ฯ ได้เปลี่ยนวิธีการตัดสินภาพยนตร์ที่ได้รับรางวัล โดยใช้คณะกรรมการตัดสิน 15 ท่าน ร่วมกับการลงคะแนนจากบุคคลในวงการภาพยนตร์ประมาณ 1,500 คน ในกลุ่มหลังจะแบ่งการลงคะแนนตามองค์ประกอบภาพยนตร์ในด้านต่างๆ ซึ่งสามารถลงคะแนนผ่านทางเว็บไซต์ของสมาพันธ์ฯ หรือทางไปรษณีย์ โดยสัดส่วนคะแนนของทั้งสองกลุ่มจะอยู่ที่ 50:50 นอกจากนี้ ยังเป็นครั้งแรกที่ประชาชนมีส่วนร่วมคัดเลือกรางวัลนักแสดงนำชายยอดนิยม และนักแสดงนำหญิงยอดนิยม โดยการส่งข้อความสั้นทางโทรศัพท์มือถือ
ณเดชน์ คูกิมิยะ ผู้ชนะรางวัลนักแสดงนำชายยอดเยี่ยม
ณัฐสิทธิ์ โกฏิมนัสวนิชย์ ผู้ชนะรางวัลนักแสดงสมทบชายยอดเยี่ยม
แหล่งข้อมูลอื่น

เว็บไซต์สมาคมสมาพันธ์ภาพยนตร์แห่งชาติ
| ด ค กรางวัลภาพยนตร์แห่งชาติ สุพรรณหงส์ |
| --- | --- |
รางวัล:  ภาพยนตร์  ผู้กำกับภาพยนตร์  นักแสดงนำชาย  นักแสดงนำหญิง  นักแสดงสมทบชาย  นักแสดงสมทบหญิง  บทภาพยนตร์ 
สถิติ:  ภาพยนตร์ที่ชนะห้าสาขาใหญ่  นักแสดงที่ชนะสี่สาขาทางการแสดง  ที่สุดในแต่ละสาขา 
งานประกาศรางวัล:  2534  2535  2536  2537  2538  2539  2540  2541  2542  2543  2544  2545  2546  2547  2548  2549  2550  2551  2552  2553  2554  2555  2556  2557  2558  2559  2560  2561  2562 โควิด-19  2563  2564  2565  2566
ประเทศคิวบาในโอลิมปิกฤดูร้อน 2024

| ประเทศคิวบา ในโอลิมปิกฤดูร้อน 2024 |
| --- | --- |

รหัสประเทศ: CUB
เอ็นโอซี: คณะกรรมการโอลิมปิกคิวบา
ณ ปารีส, ประเทศฝรั่งเศส 26 กรกฎาคม ค.ศ. 2024 (2024-07-26) – 11 สิงหาคม ค.ศ. 2024 (2024-08-11)
นักกีฬา: 1 คน  ใน 1 ชนิดกีฬา
การเข้าร่วมแข่งขันโอลิมปิกฤดูร้อน (ภาพรวม)
1900 1904 1908–1920 1924 1928 1932–1936 1948 1952 1956 1960 1964 1968 1972 1976 1980 1984–1988 1992 1996 2000 2004 2008 2012 2016 2020 2024
ประเทศคิวบา มีกำหนดเข้าร่วมการแข่งขันโอลิมปิกฤดูร้อน 2024 ที่ปารีส ประเทศฝรั่งเศส ตั้งแต่วันที่ 26 กรกฎาคมถึง 11 สิงหาคม ค.ศ. 2024 จะเป็นการเข้าร่วมครั้งที่ 22 ของประเทศในโอลิมปิกฤดูร้อน
นักกีฬา

ต่อไปนี้คือรายชื่อจำนวนผู้เข้าแข่งขันในครั้งนี้
| กีฬา | ชาย | หญิง | รวม |
| --- | --- | --- | --- |
| กีฬายิงปืน | 1 | 0 | 1 |
| รวม | 1 | 0 | 1 |
รายนามประธานาธิบดีอัฟกานิสถาน

อัฟกานิสถานมีกษัตริย์ปกครองประเทศจนถึงปี ค.ศ. 1973 เมื่อมีการสถาปนาสาธารณรัฐอัฟกานิสถาน ตำแหน่งประมุขแห่งรัฐจึงเปลี่ยนเป็นประธานาธิบดีแทน ตำแหน่งประธานาธิบดีมีมาจนถึง ค.ศ. 1992 และมีการฟื้นฟูขึ้นใหม่หลังการล่มสลายของรัฐบาลตอลิบานในปี ค.ศ. 2001
รายนามประธานาธิบดีอัฟกานิสถาน

(วันที่ที่เป็นตัวเอน หมายถึงวันที่ที่อยู่ในตำแหน่งแท้จริง)
แหล่งข้อมูลอื่น

ประธานาธิบดีอัฟกานิสถาน
| ด ค กประมุขแห่งรัฐอัฟกานิสถาน (ตั้งแต่ ค> ศ. 1973) |
| --- | --- |
 สาธารณรัฐดาวูด (ประธานาธิบดี):  โมฮัมเหม็ด ดาวูด ข่าน 
 สาธารณรัฐประชาธิปไตย (ประธาน):  นูร์ มูฮัมหมัด ตะรากี  ฮะฟีซอลลาห์ อะมีน  บาบรัค คาร์มาล  ฮาญี โมฮัมหมัด ชัมคานี*  โมฮัมหมัด นาญิบุลลอฮ์  อับดุล ราฮิม ฮาติฟ* 
 รัฐอิสลาม (ประธานาธิบดี):  ซิบฆัตตุลลอฮ์ โมญัดเดดี*  บูร์ฮานุดดีน รับบานี  แฮมิด คาร์ไซ* 
 เอมิเรตอิสลาม (ผู้นำสูงสุด):  มุฮัมมัด อุมัร 
 รัฐอิสลามเปลี่ยนผ่าน (ประธานาธิบดี):  แฮมิด คาร์ไซ 
 สาธารณรัฐอิสลาม (ประธานาธิบดี):  แฮมิด คาร์ไซ  อัชราฟ ฆานี 
 เอมิเรตอิสลาม (ผู้นำสูงสุด):  ฮิบะตุลลอฮ์ อะคูนซาดะฮ์ 
 * รักษาการ
โรงเรียนเทศบาลวัดคลองโพธิ์

| โรงเรียนเทศบาลวัดคลองโพธิ์ |
| --- | --- |
Wat Klongpho Municipal School
ที่ตั้ง

ข้อมูล
ชื่ออื่น: ท.วพ.
ประเภท: โรงเรียนเทศบาล สังกัดเทศบาลเมืองอุตรดิตถ์ กรมส่งเสริมการปกครองท้องถิ่น กระทรวงมหาดไทย
สถาปนา: 20 เมษายน พ.ศ. 2486
ผู้อำนวยการ: นายจักรกฤษณ์ ปาลาศ
สี:   สีเหลือง คือ ความสว่างไสวทางปัญญา    สีขาว คุณธรรม ความบริสุทธิ์
คำขวัญ: สุสฺสูสา สุตวฑฺฒนี  การใส่ใจศึกษา เป็นความก้าวหน้าทางความรู้
เว็บไซต์: http://www.kpms.ac.th/
โรงเรียนเทศบาลวัดคลองโพธิ์ เป็น โรงเรียนประถมศึกษาขนาดใหญ่ ตั้งอยู่ที่ ตำบลท่าอิฐ อำเภอเมืองอุตรดิตถ์ จังหวัดอุตรดิตถ์ สังกัดเทศบาลเมืองอุตรดิตถ์ กรมส่งเสริมการปกครองท้องถิ่น กระทรวงมหาดไทย โดยโรงเรียนเทศบาลวัดคลองโพธิ์เป็นโรงเรียนเทศบาลต้นแบบของเทศบาลเมืองอุตรดิตถ์
ปัจจุบันโรงเรียนเทศบาลวัดคลองโพธิ์แบ่งการเปิดการสอนเป็นระดับประถมศึกษาและระดับก่อนประถมศึกษา (ปฐมวัย) มีนายจักรกฤษณ์ ปาลาศ เป็นผู้อำนวยการโรงเรียนคนปัจจุบัน
ประวัติ

โรงเรียนเทศบาลวัดคลองโพธิ์  เดิมเป็นโรงเรียนประชาบาล ก่อตั้งเมื่อวันที่ 20 เมษายน พ.ศ. 2486 มีครู  2 คน นักเรียน  19 คน เรียนบนศาลาวัดคลองโพธิ์ ต่อมาได้ที่ดินของราชพัสดุ จำนวน 5 ไร่ 3 งาน และได้รับงบประมาณก่อสร้างอาคารไม้ชั้นเดียว 1 หลัง สร้างเสร็จเมื่อวันที่  13 ธันวาคม พ.ศ. 2511 และได้โอนมาสังกัดเทศบาลเมืองอุตรดิตถ์ เมื่อวันที่ 1 ตุลาคม พ.ศ. 2520 ขณะนั้นมีครู 4 คน นักเรียน  60 คน ในปี พ.ศ. 2522 ได้รับงบประมาณก่อสร้างอาคารเรียนตึก  2 ชั้น ในปีการศึกษา 2530 ได้เปิดสอนระดับอนุบาลและปฐมวัย ปี พ.ศ. 2533 ได้รับงบประมาณก่อสร้าง อาคารเรียนตึก 3 ชั้น และในปี พ.ศ. 2536 ได้รับงบประมาณก่อสร้างอาคารเรียนตึก 4 ชั้น
โรงเรียนมีครูใหญ่ อาจารย์ใหญ่ และผู้อำนวยการมาแล้ว 8 คน โรงเรียนเปิดทำการสอนตั้งแต่ชั้นอนุบาล 1 ถึงชั้นประถมศึกษาปีที่ 6 โดยจัดการเรียนการสอนสนองนโยบายของเทศบาลเมืองอุตรดิตถ์และกรมส่งเสริมการปกครองท้องถิ่น
สัญลักษณ์โรงเรียนเทศบาลวัดคลองโพธิ์ > ตราสัญลักษณ์

เป็นรูปช้างสามเศียร เทินปราสาทจตุรมุข สัญลักษณ์เทศบาลเมืองอุตรดิตถ์ ล้อมรอบด้วยอักษรข้อความ “โรงเรียนเทศบาลวัดคลองโพธิ์ เทศบาลเมืองอุตรดิตถ์ จ.อุตรดิตถ์”
สัญลักษณ์โรงเรียนเทศบาลวัดคลองโพธิ์ > คำขวัญของโรงเรียนเทศบาลวัดคลองโพธิ์

คำขวัญโรงเรียนเทศบาลวัดคลองโพธิ์เป็นพระเถรสุภาษิตภาษาบาลีอันมีที่มาจากพระไตรปิฎก ว่า
"สุสฺสูสา สุตวฑฺฒนี" 
การใส่ใจศึกษา เป็นความก้าวหน้าทางความรู้
โดยตัดมาจากคาถาบาลีเต็มของพระมหาจุนทเถระที่กล่าวไว้ว่า
สุสฺสูสา สุตวฑฺฒนี สุตํ ปญฺญาย วฑฺฒนํ ปญฺญาย อตถํ ชานาติ ญฺโต อตฺโถ สุขาวโห.
แปลว่า ความใฝ่เรียนสดับ เป็นเครื่องพัฒนาความรู้ ความรู้จากการเรียนสดับนั้น เป็นเครื่องพัฒนาปัญญา บุคคลที่อยู่ด้วยปัญญา ก็รู้จักสิ่งที่เป็นประโยชน์ ประโยชน์ที่รู้จักแล้วก็ย่อมนำความสุขมาให้
คำขวัญของโรงเรียนเทศบาลวัดคลองโพธิ์   จึงหมายให้นักเรียนโรงเรียนเทศบาลวัดคลองโพธิ์ เข้ามาศึกษาเพื่อฝึกหัดตนทั้งกายและใจให้กลายเป็นผู้มีความรู้วิชาการควบคู่กับคุณธรรมในจิตใจ เป็นคนดีของสังคมได้ในอนาคต
สัญลักษณ์โรงเรียนเทศบาลวัดคลองโพธิ์ > ปรัชญาของโรงเรียน

"เรียนดี มีวินัย ใส่ใจศึกษา รักษาอนามัย"
สัญลักษณ์โรงเรียนเทศบาลวัดคลองโพธิ์ > สีประจำโรงเรียนเทศบาลวัดคลองโพธิ์

██ สีเหลือง หมายถึง ความสว่างไสวทางปัญญา
██ สีขาว หมายถึง คุณธรรม ความบริสุทธิ์
พื้นที่ของสถานศึกษา > อาคารสถานที่

[[ไฟล์:
|thumb|ป้ายโรงเรียนเทศบาลวัดคลองโพธิ์]]
โรงเรียนเทศบาลวัดคลองโพธิ์ มีจำนวนอาคารเรียนและอาคารประกอบทั้งหมด  5 หลัง ได้แก่
อาคารโพธิ์ปฐมพัฒนา เป็นอาคาร คลส. 2 ชั้น เป็นห้องเรียนอนุบาล 1-2 จำนวน 6 ห้องเรียน
อาคารโพธิ์วิทยา เป็นอาคาร คลส. 3 ชั้น เป็นห้องเรียนชั้นอนุบาล 3 จำนวน 2 ห้องเรียน ประถมศึกษาปีที่ 1 จำนวน 4 ห้องเรียน และประถมศึกษาปีที่ 2 จำนวน  2 ห้องเรียน ชั้นล่างเป็นห้องสมุด และห้องเรียนนาฏศิลป์
อาคารโพธิ์สุวรรณ เป็นอาคาร คลส.  4 ชั้น ชั้นล่างเป็นห้องธุรการโรงเรียน ห้องผู้บริหารโรงเรียน ห้องพยาบาลและศูนย์วิทยพัฒนา ชั้นอื่นๆ เป็นห้องปฏิบัติการคอมพิวเตอร์จำนวน 4 ห้องเรียน ห้องปฏิบัติการทางภาษา 2 ห้องเรียน ห้องปฏิบัติการวิทยาศาสตร์ 1 ห้องเรียน และเป็นห้องเรียนชั้นประถมศึกษาปีที่ 2 จำนวน 2 ห้องเรียน และห้องเรียนชั้นประถมศึกษาปีที่ 3 จำนวน 4 ห้องเรียน
อาคารโรงอาหาร เป็นอาคารชั้นเดียวโล่ง มีเวทีแสดง เป็นสถานที่ประกอบอาหารกลางวัน และที่รับประทานอาหารกลางวันของคณะครูและนักเรียน
อาคารโพธิ์เอนกประสงค์ เป็นอาคาร คลส.  ชั้นเดียวโล่ง มีเวทีการแสดง เป็นสถานที่จัดประชุมของโรงเรียน สถานที่สอนพลศึกษา สถานที่แข่งขันกีฬาเทเบลเทนนิส และวอลเลย์บอล
อาคารโพธิ์เอื้อวัฒนา เป็นอาคาร คลส.  4 ชั้น ใต้ถุนโล่ง เป็นห้องเรียนชั้นประถมศึกษาปีที่ 4-6 จำนวน 16 ห้องเรียน ห้องปฏิบัติการดนตรีไทย ห้องปฏิบัติการการงานอาชีพและเทคโนโลยี ห้องส่งเสริมการเรียนรู้ทักษะวิทยาศาสตร์ ห้องส่งเสริมทักษะภาษาอังกฤษ ห้องส่งเสริมทักษะคณิตศาสตร์
ภาพพาโนรามาโรงเรียนเทศบาลวัดคลองโพธิ์
การรับบุคคลเข้าศึกษา > การสำเร็จการศึกษา

ผู้เรียนสำเร็จการศึกษาระดับประถมศึกษาปีที่ 6 จะได้รับอนุมัติประกาศนียบัตรรับรองการสำเร็จการศึกษาระดับประถมศึกษา และผู้เรียนที่สำเร็จการศึกษาระดับมัธยมศึกษาปีที่ 3 จะได้ประกาศนียบัตรรับรองการสำเร็จการศึกษาระดับมัธยมศึกษาตอนต้น
ดูเพิ่ม

วัดคลองโพธิ์
เทศบาลเมืองอุตรดิตถ์
โรงเรียนในสังกัดเทศบาลเมืองอุตรดิตถ์